
Függőleges fel- és leszállás merevszárnyú pilóta nélküli repülőgépekkel tolóerővektor-eltérítés használatával

Kulcsszavak: drón; VTOL; merevszárnyú; szimuláció
Ez a dolgozat a függőleges fel- és leszállás megvalósításáról szól a merevszárnyú drónok esetében, amivel a forgószárnyú és merevszárnyú drónok legfontosabb előnyeit ötvözhetük egy megoldásban. A dolgozatban egy új megoldás részletei vannak leírva, majd annak a megvalósíthatóságának ellenőrzésére egy példaértékű repülőgép lesz megtervezve ezzel a megoldással, és szimulációk lesznek végrehajtva ezen a repülőgépen a MATLAB/Simulink szoftver segítségével. Az új megközelítés a szimulációk alapján megvalósítható, és alkalmas lehet a jövőbeli alkalmazásra.
Ez a konfiguráció nem jelent közvetlen megkötést a szárnyak vagy a stabilizációs felületek elhelyezésére vagy méreteire, csak a motorok és a légcsavarok megfelelő mértékben való dönthetősége, illetve természetesen a tömegközéppont előtti megfelelően erős rögzítésükre van szükség. További előnye lehet az, hogy a futóművet kis méretűre lehet tervezni, mivel a légcsavarok a vízszintes helyzetben felfelé mutatnak. Ha a futómű kicsi, akkor aerodinamikailag kevésbé jelentős a hatása a repülésre, és nem szükséges behajthatóvá tenni, ami egyszerűbbé és könnyebbé teszi a repülőt.
Ezek mellett egy megfelelő vezérlőrendszerrel a légcsavarok forgatásának lehetőségét a repülés közben is fel lehet használni, ezzel jelentősen növelni lehet a manőverezhetőségét a repülőnek és lehetővé teheti az átesésből való visszatérést.



